
 Loowdi deftere ndee



 Deeƴre e jam wuro, ɗum na moƴƴi no feewi.



 Kulle ladde koɗiino e jam e nder ladde.



 Gootel kala na weeytorii bannge mum.



 Jam ɓuri fof



 Durngol, ñaamde e ndiyam fof, alaa ko ŋakki.



 Ladde ndee na sukki, alaa ko huletee heen.



 Liɗɗi e gaweeje, fof na tawee toon.



 Kulle nguurdi, na ndemda, ngaawda, njeeyda, njahda, njeewtida.



 Kala dañɗo haaju haalana banndum.



 Ɗum woni koɗdigal moƴƴal e nguurndam mbelɗam.



 Kono waɗi sahaa gooto, fitina naati nokku oo.



 Cewngu yahi wuro Lella jamma,



 wari ɓiyum, ñaami.



 Haala yaaji, kulle laawii, gootel fof jinngani banndum.



 Kulle durooje fof ndenndi bannge gooto na pewjida.



 Ɓee na naamnoo hol ko saabii ɗum ɗoo.



 Ɓeya na mbiya haɗi ngeggen hade ɓurtude.



 Mbaroodi noddi koreeji mum, conngooje fof ngari.



 Cewngu naamnaa hol ko addi bone.



 Wiyi ko o juumɗo, wontaa waɗtude ko wayi nii.



 Ñiiwa e Njamala njahi heen koyɗe maslahaa.



 Cewngu yahi tuubande Lella e ɓesngu mum.



 Durooje fof kawri, njaɓani mo tuubgol makko.



 Batu kawral kulle fof noddaa, ngari njooɗii.



 Ñiiwa wiyi enen ko en hoɗdiiɓe ɓooyduɓe.



 Jooni, mbaawtiren, jam ɓurta ɗo fotnoo.



 Gila dawaa dawi, Ullundu e Rawaandu mbeldaani.



 Haɗaani noon eɓe koɗda ñande fof e galle gooto.



 Seele Rawaandu, e Minu Ullundu njiidiino galle gooto.



 Koɗdigal



 Ɓe ngonnoo noon ko e wuro teeru manngo.



 Joom mum ko neɗɗo jogiiɗo jawdi.



 Omo jogii Seele e Minu jogogal moƴƴal.



 Mbeeto gooto, Seele e Minu kawri dingiral galle.



 Rawaandu woni e ŋuurde, Ullundu ƴuufni keeci.



 Kono alaa jettiiɗo goɗɗo oo.



 Goɗngol, ɓe kawri, gooto kala na ñaama bannge.



 Seele e lehel mum, wondaaka Minu.



 Minu na tiimi balkel mum, haalaani.



 Gootol, nder sardiŋŋe, Seele ŋuuri,



 Minu tarlii, yawti.



 Ellee o wondaaka ŋuuraali Seele ɗii nii.



 Seele arti, na yaha haajuuji mum.



 Ngola, Minu wirtii Seele na lelii, dillaani.



 Minu woni e taasaade ɗoon e lekki banaana.



 Seeɗa fof, Seele lubba ɗum gite, arta leltoo.



 Nder saal kadi, gooto fof yahi haaju mum.



 Hankadi noon, gooto fof fuɗɗii jaɓde goɗɗo oo.



 Heen sahaaji boom, Minu taasoo e Seele yawta.



 Haa ɓooyi, ɓe mbaɗti ñaamdude ɗo gootel.



 Caggal ɗoon, ɓe ngarti ɓe ndenndi palaat.



 Nii woni gooto fof arti jaɓi banndum.



 Baaɗi meeɗii yahde na ɗaɓɓoya ko ñaami.



 Ɗi ngoni e nder ladde sukkunde,



 eɗi njiiloo.



 Eɗi njaha, eɗi cora, ɗi ŋabba, ɗi njippoo.



 Waandu e banndum



 Kono ɗi nganndaa ladde ndee na waɗi raddooɓe.



 Eɓe mbaaña kulle ladde mawɗe e tokoose fof.



 Eɓe mbaɗa tuufi keewɗi e ladde ndee.



 Baaɗi na mbaɗi lohorgol mumen tan na njaha.



 Baangel na wonnoo dow keeci neene mum, jippii.



 Engel doga, engel ŋarbi ŋarbina, pittol nanngi ngel.



 Ngel siiki, neene maggel dogani toon haa yettii.



 Tawi ɓoggol ina harsii e koyngel hee.



 Yumma oo woni e taaraade, na hawsa.



 O yeeƴii banngeeji ɗii fof, kono alaa ko gasi.



 Yumma oo ne heddii ɗoon tan, saltii yahde.



 Haa ɓooyi, baaɗi goɗɗi ɗii fof, nduttii, ngari.



 Mawɗi catii, tokoson kon lommbii hakkunde majji.



 Waandu mawndu wordu na wonnoo heen.



 Ko kamndu ardotoo doggol ɓesngu baaɗi ngol fof.



 Ndeen ndu arii, ndu ŋerƴi ɓoggol ngol.



 Ɓoggol taƴi to tuufngol, heddii e koyngel ngel.



 Hankadi baangel ngel dañti jam.



 Ngel diwi, tonnginii e dow keeci neene mum.



 Faati e Habii e Alasan ndenndi goomu.



 Hannde eɓe ngekkitoo tarde e deftere.



 Faati ina saggita Habii e Alasan kala.



 Ballitgol e jaŋde



 Sabu Alasan walliino mo fiɓtude fiɓre mum hiisa.



 Habii ina heewi luɓde ɓe binndirɗe.



 Ekkagol ngol joofii, eɓe ɗaminii ma ɗum feew.



 Sahaa ɓe mbeltoo, sahaa goɗɗo ɓe paaya.



 Habii noon ɓuri Faati e Alasan tampude.



 Ɓeen na cuusna mo hade faayre ndee ɓurtude.



 Hakkille makko artii, o jogii hoolaare.



 Ɓe njettii galleeji maɓɓe, eɓe ngondi e tampere.



 Kono haɗaani ɓe hollirde weltaare maɓɓe.



 Alasan e Faati njahii galle Habii en jamma.



 Eɓe njeewta e targol ɓe mbaɗnoo e deftere.



 Hankadi ɓernde Habii ɓeydii tiiɗde.



 Habii moƴƴi e maɓɓe no feewi.



 Ɓe ngari e hootde, o duusi ɓe.



 O arti, ɓernde makko ina ɓeydii deeƴde.



 Habii jokki reftaade ko o tottanoo yo o gollo.



 O wiyi, miin dey Alasan en mballii kam.



 Aduna ko wallude e walleede e kala fannu.



 Sukaaɓe ɓee paamii ɗum ɗoo jooni no moƴƴi.



 Kulle ladde ina koɗnoo koɗki moƴƴi to Ɗaayaan.



 Wuro ngoo wonnoo ko e sara weendu mawndu.



 Nde yahi haa hedde kawle, cumuuji puɗɗii.



 Cumu wuro kulle ladde



 Waɗi sahaa gooto, tan cumu ladde ari haa yettii galle Kooba.



 Noon tan jayngol reɓi haa jappili heen suudu.



 Gulaali ngulli, fof ndogani toon.



 Nde kulle kawri, Bojel fewji feere.



 Wiyi mbaɗen doggol gila weendu haa wuro.



 Tawa ɓeya na njiiroo jaltingol kaake.



 Doomru ardinaa ɗeen ɗoon golle kañum.



 Ngirja wiyi na waawi wallude e ñippude.



 Waandu wiyi kañum na waawi heloyde cate kecce.



 Kulle mbaɗi doggol, ñiiwa na ñeɗa e weendu.



 Ñeɗira tonndu mum waɗa e lahal.



 Kala tottaaɗo, totta goɗɗo haa yettii suudu.



 Ɓe ngoni heen, ɓe ngoni heen, haa ɓooyi.



 Tawi noon woodii e kaake ko fuɗɗii sumde.



 Kono doomru en ɗaccaani golle.



 Ñiiwa en na ñeɗa na tottira.



 Kadi Waandu e yimɓe mum ne pooftaaki.



 Nguleeki mawni, ɓalli na ciiwoo warñeende.



 Kono wattan fof, jayngol ñifi, jam dañaa.



 Kulle fof keɓti leydi, njooɗii, kono tampii.



 Aduna ko nii tan, gooto fof walla banndum.

